Dnes už po dočasnom premostení môžu jazdiť autá do 3,5 tony v jedom jazdnom pruhu širokom 2,9 metra, maximálnou rýchlosťou 10 km za hodinu.
"Pôvodný most sa podarilo čiastočne sprejazdniť, aby bol zabezpečený aspoň bežný štandard dopravy pre obyvateľov lokality a návštevníkov," uviedla pre Lenka Faixová z Mestského úradu vo Svite s tým, že mimoriadna situácia, ktorú v meste vyhlásili v pondelok, naďalej trvá.
Podľa meteorológov sa na poškodení mosta vysokou mierou podieľali nedeľné dažďové zrážky, keď v Lopušnej doline spadlo 28,5 mm, čo sa takmer vyrovnalo celomesačnému priemeru, ktorý je v tejto lokalite 35 mm. Padol aj denný rekord, keď sa od roku 1994 nevyskytol februárový deň s výdatnejšími zrážkami.
VIDEO: Lyžiarske stredisko a turistická oblasť Lopušná dolina neďaleko Svitu boli odrezané od sveta.